Bigg Boss में शहनाज गिल और रश्मि देसाई में घमासान, हिंदुस्तानी भाऊ के छूने को लेकर बना मसला...  
बिग बॉस 13 में मचा घमासान
रश्मि और शहनाज में हुई जंग
हिंदुस्तानी भाऊ बने वजह
बिग बॉस (Bigg Boss 13) के हाउस में लड़ाई के लिए बहुत बड़ा मसला नहीं चाहिए होता है. सिर्फ मौका चाहिए होता है. ऐसा ही कुछ कल के एपिसोड में उस समय देखने को मिला जब टास्क के दौरान हिंदुस्तानी भाऊ ने शहनाज गिल को हटाने की कोशिश की. दिलचस्प यह है कि जहां मामला हिंदुस्तानी भाऊ और शहनाज गिल के बीच का था, वहीं इस लड़ाई में माहिरा शर्मा और रश्मि देसाई बढ़-चढ़कर हिस्सा लेती नजर आईं. लग्जरी टास्क के दौरान घर को दो टीमों के बीच बांट दिया गया था. एक टीम में शहनाज गिल, सिद्धार्थ शुक्ला, पारस छाबड़ा, माहिरा शर्मा और आरती सिंह थे जबकि दूसरी टीम में विशाल आदित्य सिंह, हिंदुस्तानी भाऊ, आसिम रियाज, शेफाली जरीवाला और रश्मि देसाई थे.
A post shared by Colors TV (@colorstv) on Nov 28, 2019 at 5:27am PST

बिग बॉस में लग्जरी टास्क के दौरान सिद्धार्थ शुक्ला ने कुछ एल्फाबेट्स को अपने नीचे छिपा लिया और घर के सारे सदस्य उन पर टूट पड़े. शहनाज गिल सिद्धार्थ शुक्ला को बचाने की कोशिश करने लगीं तो हिंदुस्तानी भाई ने उन्हें गुदगुदी करने की कोशिश की ताकि वह हट सकें. शहनाज गिल ने हिंदुस्तानी भाऊ को चेतावनी दी कि उन्हें दर्द हो रहा है मत करें. इस पर माहिरा शर्मा बीच में आज ती हैं और कहती हैं कि तू भाऊ को साफ क्यों नहीं कह देती कि उनका छूना तुझे अच्छा नहीं लग रहा है. शहनाज गिल इतना ही कहती है कि भाऊ को ऐसा नहीं करना चाहिए क्योंकि सिद्धार्थ के लगी हुई थी. हालांकि शहनाज गिल छूने को लेकर कुछ नहीं कहती है. 
लेकिन माहिरा शर्मा को चिल्लाते देख बीच में रश्मि देसाई भी कूद पड़ती हैं और वह भाऊ को समझाती हैं कि माहिरा और शहनाज का मतलब गलत तरीके से छूने को लेकर है. हालांकि भाऊ को उस समय बात समझ नहीं आती है. लेकिन बाद में हिंदुस्तानी भाऊ को समझाने लगती हैं तो वह शहनाज से बात करने लगते हैं. इसके बाद शहनाज और रश्मि देसाई में जबरदस्त कहासुनी हो जाती है. इसे देखकर सिद्धार्थ शुक्ला भी रश्मि को चुप कराते हैं और भाऊ को समझाते हैं कि उनके बारे में ऐसा कुछ नहीं कहा गया है. लेकिन रश्मि देसाई इस मामले को भरपूर फायदा उठाने की कोशिश करती नजर आती हैं.